CELEX: 32019D0015(01)
Language: hu
Date: 2019-06-07 00:00:00
Title: Az Európai Központi Bank (EU) 2019/1006 határozata (2019. június 7.) a központi értéktárak TARGET2-Securities szolgáltatásokhoz való csatlakozásának jogosultsági feltételei végrehajtására szolgáló részletes szabályok és eljárások megállapításáról szóló EKB/2011/20 határozat módosításáról (EKB/2019/15)

20.6.2019   
               
               
                  HU
               
               
                  Az Európai Unió Hivatalos Lapja
               
               
                  L 163/103
               
            
         AZ EURÓPAI KÖZPONTI BANK (EU) 2019/1006 HATÁROZATA
         (2019. június 7.)
         a központi értéktárak TARGET2-Securities szolgáltatásokhoz való csatlakozásának jogosultsági feltételei végrehajtására szolgáló részletes szabályok és eljárások megállapításáról szóló EKB/2011/20 határozat módosításáról (EKB/2019/15)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. és 12.1. cikkére, valamint 17., 18. és 22. cikkére,
         tekintettel a TARGET2-Securitiesről szóló, 2012. július 18-i EKB/2012/13 iránymutatásra (1) és különösen annak 4. cikke (2) bekezdésének d) pontjára és 15. cikkére,
         mivel:
         
                     (1)
                  
                  
                     Az EKB/2011/20 határozat (2) létrehozza a központi értéktárak TARGET2-Securities szolgáltatásokhoz való hozzáférése iránti kérelmére irányadó eljárást, amely magában foglalja azt a követelményt, hogy a központi értéktár az illetékes hatóságoktól kedvező értékelést kapjon a Központi Bankok Európai Rendszere/az európai értékpapírpiaci szabályozók bizottsága értékpapír-elszámolási rendszereknek szóló ajánlásai alapján. A Központi Bankok Európai Rendszere/az európai értékpapírpiaci szabályozók bizottsága értékpapír-elszámolási rendszereknek szóló ajánlásait felváltották a Fizetési és Piaci Infrastruktúra Bizottság és az Értékpapír-felügyeletek Nemzetközi Szervezete által kibocsátott, a pénzügyi piaci infrastruktúrákra vonatkozó elvek (3), vagy az ezen elveket végrehajtó követelmények, az Európai Gazdasági Térségben például ezeket a 909/2014/EU európai parlamenti és tanácsi rendelet (4) hajtja végre.
                  
               
                     (2)
                  
                  
                     2019. január 25-én az Európai Központi Bank (EKB) Kormányzótanácsa elfogadta az (EU) 2019/166 határozatot (EKB/2019/3) (5), amely jelenlegi alakzatában létrehozta a Piaci Infrastruktúra Testületet (Market Infrastructure Board, MIB). A MIB üléseire korábban különböző speciális alakzatokban került sor és a T2-Tanács ilyen speciális alakzatként működött.
                  
               
                     (3)
                  
                  
                     Bizonyos változtatásokra került sor a központi értéktárak TARGET2-Securities szolgáltatásokhoz való csatlakozásának jogosultsági feltételei végrehajtására szolgáló részletes szabályok és eljárások, különösen a CSD-kre vonatkozó 2. csatlakozási feltétel tekintetében.
                  
               
                     (4)
                  
                  
                     Ezért az EKB/2011/20 határozatot megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az EKB/2011/20 határozat a következőképpen módosul:
            
                        1.
                     
                     
                        Az 1. cikk 4. pontja helyébe a következő szöveg lép:
                        „(4)   »a CSD-kre vonatkozó 2. csatlakozási feltétel«: az EKB/2012/13 iránymutatás (*1) 15. cikke (1) bekezdésének b) pontjában megállapított feltétel, azaz a CSD-k akkor jogosultak a T2S-hez való csatlakozásra, ha azok az illetékes hatóságoktól kedvező értékelést kapnak i. a 909/2014/EU európai parlamenti és tanácsi rendelet (*2) alapján az Európai Gazdasági Térség (EGT) valamely országában található CSD esetében, vagy ii. a Fizetési és Piaci Infrastruktúra Bizottság és az Értékpapír-felügyeletek Nemzetközi Szervezete által kibocsátott, a pénzügyi piaci infrastruktúrákra vonatkozó elvek (*3) vagy az ezen elveket végrehajtó jogi keret alapján nem EGT-országban található CSD esetében;
                        
                           (*1)  Az EKB/2012/13 iránymutatása (2012. július 18.) a TARGET2-Securitiesről (HL L 215., 2012.8.11., 19. o.)."
                        
                        
                           (*2)  Az Európai Parlament és a Tanács 909/2014/EU rendelete (2014. július 23.) az Európai Unión belüli értékpapír-kiegyenlítés javításáról és a központi értéktárakról, valamint 98/26/EK és a 2014/65/EU irányelv, valamint a 236/2012/EU rendelet módosításáról (HL L 257., 2014.8.28., 1. o.)."
                        
                        
                           (*3)  A pénzügyi piaci infrastruktúrákra vonatkozó CPMI-IOSCO elvek (Principles for financial market infrastructures) (2012. április).”"
                        
                     
                  
                        2.
                     
                     
                        Az 1. cikk 11. pontja helyébe a következő szöveg lép:
                        „(11)   »Piaci Infrastruktúra Testület« (Market Infrastructure Board) vagy »MIB«: az (EU) 2019/166 európai központi banki határozattal (EKB/2019/3) (*4) létrehozott eurorendszerbeli irányító testület;
                        
                           (*4)  Az Európai Központi Bank (EU) 2019/166 határozata (2019. január 25.) a Piaci Infrastruktúra Testületről és a TARGET2-Securities Tanács (TARGET2-Securities Board) létrehozásáról szóló EKB/2012/6 határozat hatályon kívül helyezéséről (EKB/2019/3) (HL L 32., 2019.2.4., 14. o.).”"
                        
                     
                  
                        3.
                     
                     
                        A 1. cikk 12. pontja helyébe a következő szöveg lép:
                        „12.   »értékpapírokkal és fedezettel kapcsolatos piaci infrastruktúrák tanácsadó csoport« (Advisory Group on Market Infrastructures for Securities and Collateral) vagy »AMI SeCo«: jelentése megegyezik az EKB/2012/13 iránymutatás 2. cikkének 25. pontjában szereplő fogalommeghatározással;”;
                     
                  
                        4.
                     
                     
                        A 3. cikk (1) bekezdésében az „értékelési jelentés” kifejezés helyébe az „önértékelő jelentés” kifejezés lép.
                     
                  
                        5.
                     
                     
                        A 3. cikk (2) bekezdésében az „értékelő jelentés” kifejezés helyébe az „önértékelő jelentés” kifejezés lép.
                     
                  
                        6.
                     
                     
                        Az 5. cikk helyébe a következő szöveg lép:
                        
                           „5. cikk
                           A CSD-kre vonatkozó öt csatlakozási feltételnek való folyamatos megfelelés
                           
                              (1)   A T2S-szolgáltatásokhoz csatlakozó CSD-nek a T2S-re való migrációját követően folyamatosan meg kell felelnie a CSD-kre vonatkozó öt csatlakozási feltételnek, és:
                              
                                          a)
                                       
                                       
                                          biztosítania kell – különösen a minden évben elvégzett és a vonatkozó dokumentumokkal alátámasztott, megbízható önértékelés révén –, hogy a továbbiakban is megfeleljen a CSD-kre vonatkozó 1., 3., 4. és 5. csatlakozási feltételnek;
                                       
                                    
                                          b)
                                       
                                       
                                          haladéktalanul továbbítania kell a MIB-hez az érintett illetékes hatóságok értékelésének legfrissebb eredményét a 909/2014/EU rendelet, a Fizetési és Piaci Infrastruktúra Bizottság és az Értékpapír-felügyeletek Nemzetközi Szervezete által kibocsátott, a pénzügyi piaci infrastruktúrákra vonatkozó elvek vagy a pénzügyi piaci infrastruktúrákra vonatkozó elveket végrehajtó jogi keret alapján. Ha a fenti értékelés eredménye nem elérhető, a CSD-nek öntanúsítást kell benyújtania a vonatkozó dokumentumok alapján;
                                       
                                    
                                          c)
                                       
                                       
                                          a CSD rendszerének minden jelentős változása esetében kérnie kell az érintett illetékes hatóságoktól a 909/2014/EU rendeletnek, a pénzügyi piaci infrastruktúrákra vonatkozó elveknek vagy a pénzügyi piaci infrastruktúrákra vonatkozó elveket végrehajtó jogi keretnek való megfelelésének újbóli értékelését;
                                       
                                    
                                          d)
                                       
                                       
                                          indokolatlan késedelem nélkül értesítenie kell a MIB-et, amennyiben az érintett illetékes hatóság értékelése vagy az önértékelés a CSD-kre vonatkozó öt csatlakozási feltétel bármelyikének való meg nem felelést állapította meg;
                                       
                                    
                                          e)
                                       
                                       
                                          a MIB kérésére értékelő jelentést kell adnia annak igazolásáról, hogy a CSD továbbra is megfelel a CSD-kre vonatkozó öt csatlakozási feltételnek.
                                       
                                    
                           
                              (2)   A MIB saját értékelést végezhet és figyelemmel kíséri a CSD-kre vonatkozó öt csatlakozási feltételnek való megfelelést vagy információkat kér be a CSD-től. Amennyiben a MIB úgy dönt, hogy a CSD nem felel meg a CSD-kre vonatkozó öt csatlakozási feltétel egyikének, megindítja a CSD-kkel az EKB/2012/13 iránymutatás 16. cikke szerint kötött szerződésben megállapított eljárást.”
                           
                        
                     
                  
                        7.
                     
                     
                        A 3. és a 4. cikkben, valamint a mellékletben a „T2S-Programtanács”-ra való hivatkozások helyébe a „MIB”-re való hivatkozás lép.
                     
                  
                        8.
                     
                     
                        A 4. cikkben a „T2S tanácsadó csoport”-ra való hivatkozások helyébe az „AMI SeCo”-ra való hivatkozás lép.
                     
                  
                        9.
                     
                     
                        A melléklet ezen határozat mellékletének megfelelően módosul.
                     
                  
         
            2. cikk
            Átmeneti rendelkezés
            A CSD-kre vonatkozó 2. csatlakozási feltételnek való folyamatos megfelelés tekintetében az érintett illetékes hatóságok Központi Bankok Európai Rendszere/európai értékpapír-piaci szabályozók bizottsága értékpapír-elszámolási rendszereknek szóló ajánlásai alapján végzett értékelésének eredménye érvényes marad addig, amíg az érintett központi értéktárat az érintett illetékes hatóságok értékelik a 909/2014/EU rendelet, a pénzügyi piaci infrastruktúrákra vonatkozó elvek vagy a pénzügyi piaci infrastruktúrákra vonatkozó elveket átültető jogi keret alapján.
         
         
            3. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Frankfurt am Mainban, 2019. június 7-én.
            
               
                  az EKB elnöke
               
               Mario DRAGHI
            
         
         
            (1)  HL L 215., 2012.8.11., 19. o.
         
         
            (2)  Az EKB/2011/20 határozata (2011. november 16.) a központi értéktárak TARGET2-Securities szolgáltatásokhoz való csatlakozásának jogosultsági feltételei végrehajtására szolgáló részletes szabályok és eljárások megállapításáról (HL L 319., 2011.12.2., 117. o.).
         
            (3)  A pénzügyi piaci infrastruktúrákra vonatkozó CPMI-IOSCO elvek (Principles for financial market infrastructures) (2012. április).
         
            (4)  Az Európai Parlament és a Tanács 909/2014/EU rendelete (2014. július 23.) az Európai Unión belüli értékpapír-kiegyenlítés javításáról és a központi értéktárakról, valamint 98/26/EK és a 2014/65/EU irányelv, valamint a 236/2012/EU rendelet módosításáról (HL L 257., 2014.8.28., 1. o.).
         
            (5)  Az Európai Központi Bank (EU) 2019/166 határozata (2019. január 25.) a Piaci Infrastruktúra Testületről és a TARGET2-Securities Tanács (TARGET2-Securities Board) létrehozásáról szóló EKB/2012/6 határozat hatályon kívül helyezéséről (EKB/2019/3)(HL L 32., 2019.2.4., 14. o.).
      
      
         
            MELLÉKLET
            Az EKB/2011/20 határozat melléklete a következőképpen módosul:
            
                        1.
                     
                     
                        A II. szakasz helyébe a következő szöveg lép:
                        „II.   Végrehajtási részletszabályok a CSD-kre vonatkozó 2. csatlakozási feltétel tekintetében
                        
                        Az e feltétel szerinti értékeléssel összefüggésben a CSD a következő dokumentációt bocsátja rendelkezésre:
                        
                                    a)
                                 
                                 
                                    EGT-országban található CSD esetében értékelésének eredménye vagy engedélyezésének igazolása az érintett illetékes hatóság által a 909/2014/EU európai parlamenti és tanácsi rendelet (*1) alapján (amelyik frissebb); ha nem áll rendelkezésre a rendeletnek való megfelelés igazolása, a CSD-nek az értékeléssel és/vagy engedélyezéssel összhangban álló öntanúsítást kell benyújtania; vagy
                                 
                              
                                    b)
                                 
                                 
                                    nem EGT-országban található CSD esetében értékelésének eredménye vagy engedélyezésének igazolása (amelyik frissebb) az érintett illetékes hatóság által a Fizetési és Piaci Infrastruktúra Bizottság és az Értékpapír-felügyeletek Nemzetközi Szervezete által kibocsátott, a pénzügyi piaci infrastruktúrákra vonatkozó elvek (*2) vagy a pénzügyi piaci infrastruktúrákra vonatkozó elveket átültető jogi keret alapján. Ha nem áll rendelkezésre a pénzügyi piaci infrastruktúrákra vonatkozó elveket végrehajtó jogi keretnek való megfelelés igazolása, a CSD-nek az értékeléssel és/vagy engedélyezéssel összhangban álló öntanúsítást kell benyújtania.
                                 
                              Amennyiben az érintett illetékes hatóság hiányosságokat azonosít a CSD 909/2014/EU rendeletnek, a pénzügyi piaci infrastruktúrákra vonatkozó elveknek vagy a pénzügyi piaci infrastruktúrákra vonatkozó elveket végrehajtó jogi keretnek való megfelelése tekintetében, az érintett CSD-nek tájékoztatnia kell a MIB-et a vonatkozó részletekről és magyarázatot és bizonyítékot kell nyújtania e hiányosságok tekintetében. A CSD-nek a MIB rendelkezésére kell továbbá bocsátania az érintett illetékes hatóságok értékelésben szereplő következtetéseit.
                        A CSD 909/2014/EU rendeletnek, a pénzügyi piaci infrastruktúrákra vonatkozó elveknek vagy a pénzügyi piaci infrastruktúrákra vonatkozó elveket végrehajtó jogi keretnek való megfelelése tekintetében az érintett illetékes hatóságok által azonosított hiányosságok a Kormányzótanács értékelésében nem veszélyeztethetik a T2S-szolgáltatások biztonságos és hatékony nyújtását.
                        A fenti információ a T2S-szolgáltatásokhoz való hozzáférés iránti kérelemre és a CSD-kre vonatkozó öt csatlakozási feltételnek való folyamatos megfelelésre irányadó eljárás szerint kerülnek feldolgozásra.
                        A CSD teljesíti a CSD-kre vonatkozó e csatlakozási feltételt, amennyiben:
                        
                                    a)
                                 
                                 
                                    az EGT valamely országában található CSD-t a 909/2014/EU rendelet alapján engedélyezik vagy az illetékes hatóságoktól kedvező értékelést kap a legfrissebb értékelésben a 909/2014/EU rendelet alapján; vagy
                                 
                              
                                    b)
                                 
                                 
                                    a nem EGT-országban található CSD az illetékes hatóságoktól kedvező értékelést kap a legfrissebb értékelésben a pénzügyi piaci infrastruktúrákra vonatkozó elvek vagy a pénzügyi piaci infrastruktúrákra vonatkozó elveket végrehajtó jogi keret alapján.
                                 
                              Amennyiben a CSD-t a pénzügyi piaci infrastruktúrákra vonatkozó elvektől vagy a 909/2014/EU rendelettől eltérő jogi keret alapján engedélyezték/értékelték, a CSD-nek a MIB és a Kormányzótanács számára meggyőző bizonyítékot kell nyújtania arról, hogy a pénzügyi piaci infrastruktúrákra vonatkozó elvekhez vagy a 909/2014/EU rendelethez hasonló szintű és jellegű jogi keret alapján értékelték.
                        Amennyiben az érintett illetékes hatóságok értékelése bizalmas információkat tartalmaz, a CSD-nek általános összefoglalót vagy értékelő következtetést kell adnia megfelelésének igazolása céljából.
                        
                           (*1)  Az Európai Parlament és a Tanács 909/2014/EU rendelete (2014. július 23.) az Európai Unión belüli értékpapír-kiegyenlítés javításáról és a központi értéktárakról, valamint 98/26/EK és a 2014/65/EU irányelv, valamint a 236/2012/EU rendelet módosításáról (HL L 257., 2014.8.28., 1. o.)."
                        
                        
                           (*2)  A pénzügyi piaci infrastruktúrákra vonatkozó CPMI-IOSCO elvek (Principles for financial market infrastructures) (2012. április).”"
                        
                     
                  
                        2.
                     
                     
                        A szöveg az alábbi VI. szakasszal egészül ki:
                        „VI.   Általános rendelkezések
                        
                        Amennyiben a T2S-szolgáltatásokhoz csatlakozott CSD többé nem felel meg a CSD-kre vonatkozó öt csatlakozási feltétel egyikének, a MIB megindítja a CSD-vel kötött szerződésben előírt eljárást.”.
                     
                  
               (*1)  Az Európai Parlament és a Tanács 909/2014/EU rendelete (2014. július 23.) az Európai Unión belüli értékpapír-kiegyenlítés javításáról és a központi értéktárakról, valamint 98/26/EK és a 2014/65/EU irányelv, valamint a 236/2012/EU rendelet módosításáról (HL L 257., 2014.8.28., 1. o.).
            
               (*2)  A pénzügyi piaci infrastruktúrákra vonatkozó CPMI-IOSCO elvek (Principles for financial market infrastructures) (2012. április).””